హన్స్‌రాజ్ భరద్వాజ్

హన్స్‌రాజ్ భరద్వాజ్ (16 మే 1939 - 8 మార్చి 2020) భారతదేశానికి చెందిన రాజకీయ నాయకుడు. ఆయన ఐదుసార్లు రాజ్యసభ సభ్యుడిగా, కేంద్ర న్యాయశాఖ మంత్రిగా పని చేసి 2009 నుంచి 2014 వరకు కర్ణాటక, కేరళ రాష్ట్రాలకు గవర్నర్‌గా పని చేశాడు.

రాజకీయ జీవితం
హన్స్‌రాజ్ భరద్వాజ్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1982లో మొదటిసారిగా రాజ్యసభకు ఎన్నికై 1984 డిసెంబర్ 31 నుండి నవంబర్ 1989 వరకు న్యాయ శాఖ సహాయ మంత్రిగా పని చేశాడు. ఆయన 1988లో రెండొవసారి రాజ్యసభకు తిరిగి ఎన్నికై 1991 జూలై 21 నుండి 1992 జూలై 2, 1992 వరకు ప్రణాళిక,  కార్యక్రమ అమలు శాఖ మంత్రిగా, 1992 జూలై 3 నుండి మే 1996 వరకు సహాయ మంత్రిగా పని చేసి ఏప్రిల్ 1994 నుండి ఏప్రిల్ 2000 వరకు రాజ్యసభ సభ్యుడిగా పని చేశాడు.  

హన్స్‌రాజ్ భరద్వాజ్ మే 2004 నుండి మే 2009 వరకు కేంద్ర న్యాయశాఖ మంత్రిగా పని చేసి  మార్చి 20, 2006న  రాజ్యసభకు తిరిగి ఎన్నికయ్యాడు. ఆయన 2009 నుండి 2014 వరకు కర్ణాటక గవర్నర్‌గా, 1 మార్చి 2012 నుండి 9 మార్చి  2013 వరకు కేరళ రాష్ట్ర గవర్నర్‌గా అదనపు భాద్యతలు నిర్వహించాడు

మరణం
హన్స్‌రాజ్ భరద్వాజ్ మూత్రపిండాల వ్యాధితో బాధపడుతూ ఢిల్లీలోని మాక్స్ హాస్పిటల్‌లో చికిత్య పొందుతూ గుండెపోటుతో 2020 మార్చి 8న మరణించాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:1939 జననాలు
వర్గం:2020 మరణాలు